
Magyarország azbesztpala-tető kataszterének elkészítése

Az azbesztet már az ókor óta használjuk, napjainkba már a világ minden táján megtalálható és több ezer
különböző felhasználású termékben van jelen. Nagy népszerűségét kiváló szigetelő és
ellenállóképeségének köszönheti. Elterjedésével párhuzamosan derült fény az azbeszt sötét oldalára,
ugyanis súlyosan egészség károsító hatású.
Hazánkban már a XX. század elejétől használták számos iparágban (építőipar). Magyarországon
legnagyobb mennyiségben Nyergesújfalun és Selypen állítottak elő (350-400 millió m2), emellett pedig
ismertelen mennyiségű import termék is jelen van. Magyarország területén 2005 január elsején tiltották
be a használatát.
Máig az épített környezet nagy mennyiségű azbeszt terméket tartalmaz. A tetőfedésre használt
azbesztcement palák, mára a külső erők hatására leromlott állapotúak, a mállás és aprózódás nyomán
finom azbeszt port mos le a csapadék, illetve fúj a szél az azbesztpalával fedett tetőkről.
Célunk, hogy az azbesztpala tetőfedő anyagok mennyiségét (m2), illetve annak földrajzi eloszlását
feltárjuk. Országos lefedettségű, megfelelő felbontású autómatizált távérzékeléses módszertan
támogatására alkalmas adat ingyenesen nem áll rendelkezésre, előállítása pedig nagyon költséges.
Az általunk kidolgozott módszertan a Google Earth (GE) alkalmazás által szolgáltatott távérzékelt adat kézi
digitalizálásával nyert adatot dolgozza fel majd terjeszti ki. 200 véletlenszerűen kiválasztott település
azbesztpala-tetőkataszterét a Google StreetView és a nagy felbontású távérzékelt valósszínes adatok
alapján készítettük. Az adatnyerés bizonytalanságát a StreetView hiányos lefedettsége és a távérzékelt
képek területenként eltérő felbontása adja. A minta 10%-án végzett helyszíni validálás segítségével
számszerűsítettük a hibát.
A tetőfelület becslését, ahol lehet az OpenStreetMap (OSMay) által szolgáltatott épület réteg alapján
végeztük. A Magyarországon előforduló tetőtípusok átlagosan az alapterület 1,2-1,6 szorosa. A digitalizálás
során nem regisztráltuk a tető típusát, hanem a legjellemzőbb 1,4 –szeres szorzót alkalmaztuk. Ahol az
OSM épület réteg hiányos volt a GE alkalmazás segítségével rajzoltuk meg az épületek alaprajzát.
Az így nyert adatok kiterjesztését Magyarország Nemzeti Atlaszából kinyert demográfiai, gazdasági és
települési adatok alapján végeztük. A megvizsgált adatok alapján regressziós függvénnyel becsültük adott
településen.



